open-index/open-wikipedia-markdown huggingface dataset:
மஞ்சூரியா

**மஞ்சூரியா** (Manchuria) சீனாவின் வடகிழக்கில்  மஞ்சு மக்கள் வாழ்ந்த பகுதியாகும். 
தற்கால சீனாவின் வடகிழக்கு பிராந்தியத்தில் உள்ள  லியாவோனிங், சிலின் மற்றும் கெய்லோங்சியாங் எனும் மூன்று மாகாணங்களின் பகுதியே மஞ்சூரியா ஆகும். உருசியப் பேரரசு  காலத்தில் கைப்பற்றப்பட்ட மஞ்சூரியாவின் சில பகுதிகளை தற்போதைய உருசியாவின் வசம் உள்ளது. 

## வரலாறு
துவக்கத்தில் மஞ்சூரியாவை பல சீன மன்னர்கள் ஆண்டனர். பின்னர் மஞ்சு மக்களின் ஜின் அரசகுலம் மஞ்சூரியாவை ஆண்டது. ஜின் அரசகுலத்தினர் சீனாவைக் கைப்பற்றி குயிங் அரசகுலத்தை நிறுவினர்.
குயிங் அரசகுலத்தின் வீழ்ச்சியின் போது உருசியப் பேரரசு, ஜப்பான் கடலின் ஓரத்தில் உள்ள  மஞ்சூரியாவின் பகுதிகளை கைப்பற்றியது. பின்னர் மஞ்சூரியாவின் மஞ்சுகோ பகுதியை 1931-இல் சப்பானியர்கள் கைப்பற்றினர்.

இரண்டாம் உலகப் போரின் முடிவில்  மஞ்சுகோ பகுதியை சீனாவும், உருசியாவும் பிரித்துக் கொண்டனர்.

## நிலவியல்
மஞ்சூரியா, சீனாவின் வடகிழக்கிலும்; உருசியாவின் தூரக் கிழக்கில் ஜப்பான் கடலை ஒட்டி அமைந்த பகுதியாகும். மஞ்சூரியாவின் நிலப்பரப்பு புல்வெளி மேய்ச்சல் நிலங்கள், மலைகள் மற்றும் பாலைவனங்களால் ஆனது. கோடைக் காலத்தில் அதிக வெப்பமும்; குளிர்காலத்தில் கடுங்குளிர் நிலை கொண்டது. 

## மேற்கோள்கள்


பகுப்பு:கிழக்கு ஆசியா
பகுப்பு:சீன வரலாறு
பகுப்பு:சப்பானிய வரலாறு
மேற்கு நிசாமுதீன்

**மேற்கு நிசாமுதீன்** *(Nizamuddin West)* வரலாற்று சிறப்பு வாய்ந்த பகுதி ஆகும். இது இந்தியாவின் தலைநகரான தில்லியின் தெற்குப் பகுதியில் உள்ளது. இங்கு புகழ்பெற்ற ஹசரத் நிசாமுதீன் தொடருந்து நிலையம் உள்ளது.

## வரலாறு
ஒப்பீட்டளவில் வசதி படைத்த தெற்கு டெல்லியின் நிஜாமுதீன் வட்டாரம் ஹசரத் நிஜாமுதீன் அவுலியா அவர்கள் பெயரால் பெயரிடப்பட்டது. ஹசரத் நிஜாமுதீன் அவுலியா 13ஆம் நூற்றாண்டில் இந்தியாவில் வாழ்ந்த சூபி ஞானி ஆவார். அவருடைய தர்கா அடக்கத்தலம் நிஜாமுதீனில் உள்ளது.

## கண்ணோட்டம்
நிஜாமுதீன் வட்டாரம் நிர்வாக வசதிக்காக மேற்கு நிசாமுதீன், கிழக்கு நிசாமுதீன் என இரு பிரிவுகளாக பிரிக்கப்பட்டுள்ளது. மேற்கு நிசாமுதீன் ஆறு தொகுதிகளாக பிரிக்கப்பட்டுள்ளது. மதுரா சாலையில் பிரதான நுழைவு வாயில் உள்ளது. மேற்கு நிசாமுதீன் பூங்காக்கள் நிறைந்த பசுமையான பகுதியாகும். இந்த காலனி ஆடம்பரமான காலனிகளில் ஒன்றாக கருதப்படுகிறது.

## முக்கிய இடங்கள்

# நிஜாமுதீன் தர்கா
# ஹசரத் நிஜாமுதீன் அவுலியா கல்லறை.
# 1325 இல் அலாவுதீன் கில்சி மகன் கிஸ்ர்கான் கட்டிய கில்ஜி மசூதி.
# இந்திய இசையமைப்பாளரும், கல்விமானும் புலவருமான அமீர் குஸ்ராவ் நினைவிடம்.
# கான் திலங்கானி நினைவிடம்.
# தப்லீக் ஜமாஅத் தலைமையிடமான நிஜாமுதீன் மர்கஸ் மசூதி.

## மேற்கோள்கள்

பகுப்பு:தில்லி சுற்றுப் பகுதிகள்
பகுப்பு:தெற்கு தில்லி மாவட்டம்
பகுப்பு:தில்லி
கர்டி,கோவா

**கர்டி** *(Curti )* (கொங்கணி: कुर्ती) என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும். 

## புவியியல் அமைப்பு

15.47° வடக்கு மற்றும் 74.02° கிழக்கு  என்ற அடையாள ஆள்கூறுகளில் கர்டி நகரம்  பரவியுள்ளது. மேலும் இந்நகரம் கடல் மட்டத்தில் இருந்து சராசரியாக 30 மீட்டர் உயரத்தில் உள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்டி நகரின்  மொத்த மக்கள் தொகை 13,070 ஆகும்.  இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். கர்டி நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 75% எண்ணிக்கையும் பெண்கள் 67% எண்ணிக்கையிலும் காணப்பட்டனர். மக்கள் தொகையில் 13% பேர் ஆறு வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:வடக்கு கோவா மாவட்டம்
வெற்றிமணி

**வெற்றிமணி** என்பது இலங்கையில் 1950 முதல் ஏறத்தாழ 30 ஆண்டுகளாக வெளிவந்த ஒரு சிறுவர் இதழ் ஆகும். இவ்விதழ் மு. க. சுப்பிரமணியம் என்பவரால் 1950 ஆம் ஆண்டில் நாவலப்பிட்டியில் இருந்து வெளியானது.

## வரலாறு
வெற்றிமணி சிறுவர் இதல் 1950 முதல் மலையக நகரான நாவலப்பிட்டியில் ஆசிரியராகப் பணியாற்றிய மு. க. சுப்பிரமணியம் என்பவரை ஆசிரியராகக் கொண்டு வெளிவந்தது. 1958 முதல் க. வே. மகேந்திரன் என்பவரைப் பதிப்பாசிரியராகக் கொண்டு பூண்டுலோயாவில் இருந்து வெளிவந்தது. பின்னர் பொ. இராசரத்தினம் என்பவரைப் பதிப்பாசிரியராகக் கொண்டு முல்லைத்தீவு, தண்ணீரூற்று என்ற கிராமத்தில் இருந்து சக்தி அச்சகம் என்ற சொந்த அச்சகத்தில் இருந்து வெளிவந்தது.

1968 ஆம் ஆண்டில் மு. க. சுப்பிரமணியம் குரும்பசிட்டி பொன். பரமானந்தர் வித்தியாலய அதிபராக பதவி உயர்வு பெற்று சென்ற பின்னர், சக்தி அச்சகம் யாழ்ப்பாணம், யாழ்ப்பாணத்திலுள்ள ஸ்ரான்லி வீதிக்கு இடம் மாறியது. வெற்றிமணி பத்திரிகையும் யாழ்நகரில் இருந்து வெளிவரத் தொடங்கியது. இறுதியாக, சக்தி அச்சகம் 1972 இல் சுன்னாகத்திற்கு இடம் மாறியதை அடுத்து 1979 வரை அங்கிருந்து வெளிவந்தது. மு. க. சுப்பிரமணியம் 1980 இல் காலமானதை அடுத்து வெற்றிமணியும் நின்று போனது.

## வெற்றிமணி வெளியீடுகள்
*கணக்கியலுக்கோர் அறிமுகம் (வை. சி. சிவஞானம்)
*பரீட்சையில் சித்தியடைவது எப்படி? (கவிஞர் வி. கந்தவனம்)
*கீரிமலையினிலே (இரசிகமணி. கனக செந்திநாதன்)
*உங்களைப் பற்றி (டாக்டர் நந்தி - சிவஞானசுந்தரம்)

## வெற்றிமணியின் தொடர்ச்சி
* வெற்றிமணி 2005 ஆம் ஆண்டு முதல் மாணவர் இதழாக காலாண்டிற்கு ஒருமுறை யாழ்ப்பாணத்தில் இருந்து இலவசமாக வெளிவருகிறது.
* வெற்றிமணி ஜனரஞ்சக இதழாக மாதமொரு முறை 1990களில் இருந்து செருமனியில் இருந்து வெளிவருகிறது. வெற்றிமணி சிறுவர் இதழின் நிறுவனர் மு. க. சுப்பிரமணியத்தின் மகன் மு. க. சு. சிவகுமாரன் இதன் ஆசிரியராக உள்ளார்.

## சில இதழ்கள்


Image:Vettimani15.12.1970.JPG|வெற்றிமணி 15.12.1970 
Image:Vettimani1.8.1972.JPG|வெற்றிமணி 01.08.1972
Image:Vettimani1.7.1972.JPG|வெற்றிமணி 01.07.1972 


## மேற்கோள்கள்

பகுப்பு:இலங்கை இதழ்கள்
பகுப்பு:ஈழத்துப் பத்திரிகைகள்
பகுப்பு:சிறுவருக்கான தமிழ் இதழ்கள்
பகுப்பு:1950 களில் வெளிவந்த தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
யுரேனைல் ஐதராக்சைடு

**யுரேனைல் ஐதராக்சைடு** *(Uranyl hydroxide)* என்பது ஒற்றைப்படி நிலையில்  UO2(OH)2   என்ற மூலக்கூற்று வாய்ப்பாடும் இருபடி நிலையில் (UO2)2(OH)4 என்ற மூலக்கூற்று வாய்ப்பாடும் கொண்ட ஒரு கனிம வேதியியல் சேர்மமாகும்.. இவ்விரு வடிவ சேர்மங்களும் பொதுவாக நீர்ம ஊடக நிலையில் காணப்படுகின்றன. நடுநிலை அமிலக்காரக் குறியீடு (pH) கொண்ட யுரேனியக் கரைசல்களை ஆக்சிசனேற்றம் செய்து யுரேனைல் ஐதராக்சைடு நீரேற்று கூழ்ம மஞ்சள் அப்பமாக வீழ்படிவாக்கப்படுகிறது.

யுரேனைல் ஐதராக்சைடுகள் ஒரு காலத்தில் கண்ணாடி தயாரிப்பு, பீங்கான் தொழிலில் கண்ணாடி வகை நிலை மற்றும் உயர் வெப்பநிலை எரிப்பு அறைகளுக்கான சாயங்கள் தயாரிப்பு ஆகியனவற்றிற்காகப் பயன்படுத்தப்பட்டது.

கண்ணாடிகளில் கார இருயுரேனேட்டுகள் பயன்பாடு தொடங்கிய பின்னர், கண்ணாடிகள் மஞ்சள் நிறத்தைக் கடத்தவும் பச்சை நிறத்தை எதிரொளிக்கவும் செய்தன. மேலும் இவை புற ஊதாக் கதிரொளியில் இரு நிறங்காட்டிகளாகவும் ஒளிர்பொருளாகவும் மாறிவிட்டன.

கதிரியக்கத் தன்மையும் விந்தை உரு பிறப்பிற்கு காரணியாகவும் யுரேனைல் ஐதராக்சைடு இருக்கிறது.

## மேற்கோள்கள்
* The Structure of the a Form of Uranyl Hydroxide 
* Alexander, C.A. (2005) "Volatilization of urania under strongly oxidizing conditions," *Journal of Nuclear Materials,* **346,** 312–318.

பகுப்பு:யுரேனைல் சேர்மங்கள்
பகுப்பு:ஐதராக்சைடுகள்
கோல்வாளே

**கோல்வாளே** *(Colvale or Colovale )* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும். 

## புவியியல் அமைப்பு

15.62°வடக்கு மற்றும் 73.83°கிழக்கு  என்ற அடையாள ஆள்கூறுகளில் கால்வேல் நகரம்  பரவியுள்ளது. மேலும் கடல் மட்டத்தில் இருந்து சராசரியாக 9 மீட்டர் உயரத்தில் இந்நகரம் உள்ளது

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கால்வேல் நகரின்  மொத்த மக்கள் தொகை 5,475 ஆகும்.  இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். கால்வேல் நகரின் கல்வியறிவு சதவீதம் 72% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 74% எண்ணிக்கையும் பெண்கள் 69% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:வடக்கு கோவா மாவட்டம்
பந்தோரா, கோவா

**பந்தோரா** *(Bandora)* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் பாண்டா தாலுக்காவில் உள்ள  ஒரு கணக்கெடுப்பில் உள்ள ஊராகும். 

## புவியியல் அமைப்பு

15.40°வடக்கு மற்றும் 73.97°கிழக்கு  என்ற அடையாள ஆள்கூறுகளில் பந்தோரா நகரம்  பரவியுள்ளது.  மேலும் கடல் மட்டத்தில் இருந்து சராசரியாக 107 மீட்டர் உயரத்தில் இந்நகரம் உள்ளது

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பந்தோரா நகரின்  மொத்த மக்கள் தொகை 12,264 ஆகும்.  இம்மக்கள் தொகையில் 54% பேர் ஆண்கள் மற்றும் 46% பேர் பெண்கள் ஆவர். பந்தோரா நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 59% எண்னிக்கையும் பெண்கள் 41% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

## தொல்பொருளியல்

சமண சமயத்தின் 22 ஆவது தீர்த்தங்கரர் நேமிநாதருடைய ஒரு பண்டைய சமணக் கோயில் இங்கு கண்டறியப்பட்டுள்ளது. கி.பி 1425 ஆம் ஆண்டு காலத்தைச் சார்ந்த இக்கோயில் தற்பொழுது ஒரு தொல்பொருள் தளமாக விளங்குகிறது. 

## மேற்கோள்கள்

பகுப்பு:கோவா மாநிலத்திலுள்ள ஊர்களும் நகரங்களும்
பகுப்பு:வடக்கு கோவா மாவட்டம்
நிஜாமுதீன் தர்கா

**நிஜாமுதீன் தர்கா** (Nizamuddin Dargah, , ) என்பது சூபி ஞானி ஹசரத் நிஜாமுதீன் (1238 - 1325 CE) அவர்கள் அடங்கியுள்ள அடக்கத்தலம் ஆகும். இது இந்தியாவின் தலைநகரான டெல்லியில் உள்ள தெற்கு தில்லி மாவட்டத்தில் மேற்கு நிஜாமுதீன் பகுதியில் அமைந்துள்ளது. 
நிஜாமுதீன் தர்காவில் வருடந்தோறும் புகழ் பெற்ற உருஸ் எனப்படும் சந்தனக்கூடு விழா நடைபெறும். இந்திய இசையமைப்பாளரும், கல்விமானும் புலவருமான அமீர் குஸ்ராவ் நினைவிடமும் நிஜாமுதீன் தர்கா வளாகத்திலேயே அமைந்துள்ளது.

## நிஜாமுதீன்

ஹசரத் நிஜாமுதீன் அவுலியா அவர்கள் பெயரால் தெற்கு தில்லி மாவட்டத்தில் நிஜாமுதீன் பகுதிக்கு பெயரிடப்பட்டது. நிஜாமுதீன் வட்டாரம் நிர்வாக வசதிக்காக மேற்கு நிஜாமுதீன், கிழக்கு நிஜாமுதீன் என இரு பிரிவுகளாக பிரிக்கப்பட்டுள்ளது.மேற்கு நிஜாமுதீன் பகுதியில் புகழ்பெற்ற ஹசரத் நிசாமுதீன் தொடருந்து நிலையம் உள்ளது.

தப்லீக் ஜமாஅத் தலைமையிடமான நிஜாமுதீன் மர்கஸ் மசூதி தர்காவின் அருகில் உள்ளது.

## கவ்வாலி பாடல்கள்
பாகிஸ்தானின் பஞ்சாப் மற்றும் சிந்து பகுதிகளில் கவ்வாலி பாடல்கள் மிகவும் பிரபலம். தில்லியில் உள்ள ஹஜ்ரத் நிஜாமுதீன் அவுலியா தர்காவில் வியாழக்கிழமை மாலையில் சூபி கவ்வாலி பாடல்கள் பாடப்படுகின்றன.

## சந்தனக்கூடு
ஆண்டு தோறும் இசுலாமிய நாட்காட்டியின்படி ரபியுல் அவ்வல் மாதம் 17 ம் தேதி அன்று ஹஜ்ரத் நிஜாமுதீன் அவ்லியா அவர்களின் தர்கா கந்தூரி மற்றும் சந்தனக்கூடு நடக்கும்.

## மேற்கோள்கள்

பகுப்பு:தில்லி சுற்றுப் பகுதிகள்

பகுப்பு:தில்லியில் உள்ள கட்டிடங்கள்
பகுப்பு:தெற்கு தில்லி மாவட்டம்
பகுப்பு:இசுலாமியக் கட்டிடக்கலை
பகுப்பு:சூபியம்
பகுப்பு:பழைய தில்லி
தூய எல்மோவின் சுடர்

thumb|கப்பலொன்றில் தூய எல்மோவின் சுடர்
**தூய எல்மோவின் சுடர்** (அல்லது **தூய எல்மோவின் ஒளி**) என்பது இடிப்புயல், எரிமலைக் குமுறல் போன்றவற்றின்போது வளிமண்டலத்தில் ஏற்படும் வலுவான மின்புலத்தால், கூர்நுனியுள்ள பொருட்களில் *ஒளிவட்ட மின்னிறக்கம்* காரணமாக ஒளிரும் மின்மக் கலவையொன்று உருவாகின்ற வானிலை நிகழ்வைக் குறிக்கிறது.

இடியுடன் கூடிய பெருமழையின்போது சில சமயம் கப்பல்களில் ஒளிப்பிழம்பாக இந்நிகழ்வு தோன்றக் கண்ட கடலோடிகள் பயபக்தியுடன் அணுகினர். எனவே கடலோடிகளின் காவற்புனிதரான தூய எல்மோவின் பெயரால் இது வழங்கப்படலாயிற்று. காவல் புனிதர் தம்முன் தோன்றி தமக்குத் துணையிருப்பதைச் சுட்டும் நல்ல நிமித்தமாக தூய எல்மோவின் சுடரைக் கடலோடிகள் கருதியிருக்கலாம்.

## இயல்புகள்
உயரமான, கூர்நுனியுள்ள அமைப்புகளில் மிளிர் நீல அல்லது ஊதா நிற ஒளிர்வாக ஏற்படும் தூய எல்மோவின் சுடர் சில நேரம் தீப்பிழம்பாகவும் தோற்றமளிக்கும். இடிதாங்கிகள், கப்பலின் பாய்மரங்கள், கோபுர உச்சிகள், புகைப்போக்கிகள், விமான இறக்கைகள், விமான மூக்குப்பகுதி போன்றவற்றில் இது நிகழ்கிறது. இலைகளிலும், புற்களிலும், கால்நடைகளின் கொம்புநுனிகளிலும் கூட இச்சுடர் தோன்றக்கூடும். பல நேரங்களில் ஒளிர்வோடு கூடவே மெல்லிய ரீங்காரம் போன்ற ஒலியொன்றும் கேட்கும்.

இந்நிகழ்வு சில சமயங்களில் *பந்து வடிவ மின்னலோடு* குழப்பிக்கொள்ளப்படுவதுண்டு.

இடியுடன் கூடிய பெருமழையின்போது கூர்த்த இரும்புக் கம்பியின் நுனியானது தீப்பற்றும் என்ற கருதுகோளை 1751-இல் பெஞ்சமின் பிராங்கிளின் முன்வைத்திருக்கிறார்.

## காரணம்
தூய எல்மோவின் சுடரானது விண்மீன்கள், உயர் வெப்பநிலையுள்ள பிழம்பு ஆகியவற்றில் உருவாவதும், மின்னலால் தோற்றுவிக்கப்படுவதுமான மின்மக்கலவையே ஆகும். குறிப்பிட்ட பொருளைச் சுற்றியுள்ள மின் புலமானது சூழ்ந்துள்ள காற்று மூலக்கூறுகளை அயனியாக்கம் செய்யும்போது ஒரு ஒளிர்வு உண்டாகும். இதை வெளிச்சம் குறைவான சமயங்களில் நன்றாகவே காணலாம். இடிப்புயலின்போது முகில்களுக்கும் நிலத்துக்கும் இடையே அதிகமான மின்னழுத்த வேறுபாடு நிலவுவது தூய எல்மோவின் சுடர் தோன்றுவதற்குச் சாதகம் ஆகிறது. காற்றில் மின்னிறக்கம் ஏற்படுவதற்கு ஏறத்தாழ 100 கிவோ/ மீ அளவிலான மின்புலம் அவ்விடத்தில் தேவைப்படும். மின்புலத்தின் அளவானது பொருளின் வடிவத்தைப் பெருமளவு சார்ந்திருக்கும். வளைபரப்புகளில் மின்புலம் அதிகம் செறிந்திருப்பதால் கூர்நுனிகளிலேயே பொதுவாக மின்னிறக்கம் ஏற்படுவதோடு கடுமையாகவும் இருக்கும்.

இச்சுடர் நீலம் அல்லது ஊதா நிறத்தில் ஒளிர புவியின் வளிமண்டலத்தில் உள்ள நைட்ரசனும் ஆக்சிசனுமே காரணம். இது நியான் விளக்குகளில் நடப்பது போன்றதே.

## மேற்கோள்கள்

## வெளி இணைப்புகள்

* விமானி அறையிலிருந்து எடுக்கப்பட்ட ஒளிப்படம்
* 
* 

பகுப்பு:மின் தோற்றப்பாடுகள்
பகுப்பு:வானிலையியல்
ஹசரத் நிஜாமுதீன்

**ஹசரத் நிஜாமுதீன்** (1238 - 1325) அவர்கள் தெற்காசியாவில் இருந்த இசுலாமிய சூபி ஞானி,  இமாம், இஸ்லாமிய அறிஞர் மற்றும் தத்துவஞானி ஆவார்.. இவர் புகழ்பெற்ற சிஷ்தி சூபி ஞானி ஆவார்.

## வரலாறு
சிஷ்தி மரபில் வந்த சூஃபி துறவி ஹஜ்ரத் நிஜாமுதீன் அவுலியா உத்திரப்பிரதேசம் மாநிலம் பதாயூனில் பிறந்தவர். தமது ஐந்தாம் வயதில் தந்தை அகமது பதாயுனியை இழந்தார். பின் தாய் சுலைகாவுடன் தில்லி வந்தார். முகலாய அரசர் அக்பர் எழுதிய அய்னி-அக்பரி என்னும் நூலில் ஹஜ்ரத் நிஜாமுதீன் அவுலியாவின் வரலாறு உள்ளது. இருபதாம் வயதில் சூபியம் கற்பதற்காக அசோதான் எனும் நகரில் பாபா பரித்துதின் கஞ்ச்சகர் என்று அழைக்கப்படும் சூஃபி ஞானியின் சீடராக 1269 ல் இணைந்தார். பாபா பரித்துதின் சமாதி அடைந்த பிறகு ஹஜரத் நிஜாமுதீன் தில்லிக்கு வந்தார்.

## சீடர்கள்
ஹஜரத் நிஜாமுதீன் அவர்களின் சீடரான இந்திய இசையமைப்பாளரும், கல்விமானும், புலவருமான அமீர் குஸ்ராவ் நினைவிடமும் நிஜாமுதீன் தர்கா வளாகத்திலேயே அமைந்துள்ளது.

## இறப்பு
3 ஏப்ரல் கி.பி. 1325 அன்று தெற்கு தில்லி மாவட்டத்தில் உள்ள மேற்கு நிஜாமுதீன் பகுதியில் இறந்தார். அவ்விடத்திலேயே இவரின் அடக்கத்தலம் உள்ளது.

## நிஜாமுதீன் தர்கா

ஹசரத் நிஜாமுதீன் அவர்கள் அடங்கியுள்ள அடக்கத்தலம் நிஜாமுதீன் தர்கா என்றழைக்கப் படுகிறது. இது தெற்கு தில்லி மாவட்டத்தில் உள்ள மேற்கு நிஜாமுதீன் பகுதியில் அமைந்துள்ளது. நிஜாமுதீன் தர்காவில் வருடந்தோறும் புகழ் பெற்ற உருஸ் எனப்படும் சந்தனக்கூடு விழா நடைபெறும்..

## நிஜாமுதீன் பகுதி

ஹசரத் நிஜாமுதீன் அவுலியா அவர்கள் பெயரால் தெற்கு தில்லி மாவட்டத்தில் நிஜாமுதீன் பகுதிக்கு பெயரிடப்பட்டது. நிஜாமுதீன் வட்டாரம் நிர்வாக வசதிக்காக மேற்கு நிஜாமுதீன், கிழக்கு நிஜாமுதீன் என இரு பிரிவுகளாக பிரிக்கப்பட்டுள்ளது. மேற்கு நிஜாமுதீன் பகுதியில் புகழ்பெற்ற ஹசரத் நிசாமுதீன் தொடருந்து நிலையம் உள்ளது.

## மேற்கோள்கள்

பகுப்பு:1238 பிறப்புகள்
பகுப்பு:1325 இறப்புகள்
பகுப்பு:இந்திய முஸ்லிம்கள்
பகுப்பு:சூபி அறிஞர்கள்
போதி பார்பி அறுவடைத் திருவிழா

**போதி பார்பி** அறுவடைத் திருவிழா, ஒவ்வொரு ஆண்டும் திசம்பர் ஐந்தாம் நாளில் கொண்டாடப்படுகிறது. இந்த நன்னாளில் இந்திய மாநிலமான  அருணாச்சலப்பிரதேசத்தைச் சேர்ந்த ராமோ, பை - லிபோ, போகர் ஆகிய பழங்குடியினர் இயற்கையைப் போற்றிக் கொண்டாடுகின்றனர். இவ்விழாவில் விலங்குகளை பலியிடுவதும் உண்டு.

## பெயர்க்காரணம்
போதி பார்பி என்றொரு பறவை இருந்ததாகவும், வெகு தொலைவில் இருந்து வரும் அந்தப் பறவை அறுவடைக் காலத்தின்போது கீச்சிட்டதாகவும் நம்புகின்றனர். இவர்களிடத்தில் நாட்களை கணக்கிடும் முறை இல்லாத காரணத்தினால், இந்தப் பறவை தென்படும் காலத்தில் விழாவைக் கொண்டாடுகின்றனர்.

## விழா நிகழ்வுகள்
* வழக்கமான சடங்குகளை முடித்ததும், ஆண்களும் பெண்களும் விருந்தினர்க்கு ஒயினும் இன்ன பிற உணவுகளையையும் வழ்னக்குகின்றனர்.
* பெரியோர்கள் நாட்டுப்புறப் பாடல்களைப் பாடியும், இளையோர் நடனமாடியும் களிக்கின்றனர்.

## சான்றுகள்

பகுப்பு:இந்தியப் பழங்குடிகள்
பகுப்பு:அருணாச்சலப் பிரதேசத்தில் விழாக்கள்
தசுன் சானக்க

**தசுன் சானக்க** (*Dasun Shanaka*, பிறப்பு: 9 செப்டம்பர் 1991), இலங்கை துடுப்பாட்ட வீரர் ஆவார். இவர் நீர்கொழும்பு புனித பிட்டர்சு கல்லூரி, மார்சி ஸ்டெல்லா கல்லூரி ஆகிய பாடசாலைகளில் கல்வி பயின்றவர். இவர் 2015 சூலை மாதத்தில் பாக்கித்தானுக்கு எதிரான இலங்கை அணியின் பன்னாட்டு இருபது20 அணியில் சேர்க்கப்பட்டார். 2015 ஆகத்து 1 இல் தனது முதலாவது இ20ப போட்டியில் கலந்து கொண்டார்.

2016 மே மாதத்தில் இலங்கை அணியின் இங்கிலாந்து சுற்றுப்பயணத்தின் போது, லிசுட்டர்சயர் துடுப்பாட்ட அணிக்கு எதிராக முதல்-தர ஆட்டத்தில் கலந்து கொண்டு சதம் அடித்தார். 2016 மே 19 இல் தனது முதலாவது தேர்வுப் போட்டியில் இங்கிலாந்து அணிக்கு எதிராக விளையாடினார். இவர் இலங்கையின் 134வது தேர்வுத் துடுப்பாட்ட வீரர் ஆவார். இவர் தனது முதலாவது ஆட்டத்தில் இங்கிலாந்து தலைவர் அலஸ்டைர் குக்கின் இலக்கைக் கைப்பற்றினார்.  2019 பாகிஸ்தான் அணிக்கு எதிரான இருபதுக்கு இருபது தொடரில் தலைவராக இருந்து இளம் அணியுடன் பாக்கிஸ்தானை வெள்ளையடிப்புச் செய்தார்.தற்போது மட்டுப்படுத்தபட்ட ஓவர் ஆட்டங்களில் இலங்கை கிரிக்கெட் அணி தலைவராக உள்ளார்.LPL  தொடரில் தம்புள்ளை வைக்கிங் அணியின் தலைவராக உள்ளார்.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
பகுப்பு:கம்பகா மாவட்ட நபர்கள்
ரோல் நம்பர் 21

***ரோல் நம்பர் 21*** (Roll No 21 or Roll Number 21) என்பது ஒரு விருது பெற்ற இந்திய அனிமேசன் தொடராகும். இது கார்ட்டூன் நெட்வொர்க் இந்தியாவினால் தயாரிக்கப்பட்டு ஒளிபரப்பப்படுகின்றது. இது முதன் முதலாக நவம்பர் 14, 2010இல் முதன் முதலாக ஒளிபரப்பப்பட்டது. இந்த தொடர்  கிருட்டிணன் மற்றும் கம்சனின் பகையயை மையமாக்கொண்ட நவீன கதையாக உள்ளது. இதில் கிருட்டிணன் கதாப்பாத்திரத்தை கிரிஷ் ஆகவும், கம்சன் கதாப்பாத்திரத்தை கனிஷ்க்காகவும் சித்தரித்துள்ளனர். இதில் கணிஷ்க் பல அசுரர்களை கொண்டு கிருஷ்ஷை அழிப்பதற்குத் திட்டம் தீட்ட கிரிஷ் அத்திட்டங்களை முறையடிக்கின்றதை ஒவ்வொரு பாகமாக எடுத்துள்ளனர்.

## மேற்கோள்கள்

பகுப்பு:இந்தியத் தொலைக்காட்சித் தொடர்கள்
பகுப்பு:2010 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
கள்வனின் காதலி (புதினம்)

**கள்வனின் காதலி** கல்கி எழுதிய தமிழ் புதினமாகும். இது ஒரே ஒரு பாகமும் 54 அத்தியாயங்களையும் கொண்ட புதினமாகும். ஆனந்த விகடனில் கல்கி பொறுப்பாசிரியராக இருந்தபோது எழுதிய தொடர்கதை ‘‘கள்வனின் காதலி’’. அவர் எழுதிய முதல் தொடர்கதை இதுதான். இது ஒரு சமூக நூலாகும்.

## உள்ளடக்கம்
# பறித்த தாமரை
# அண்ணனும் தங்கையும்
# பாழடைந்த கோவில்
# விம்மலின் எதிரொலி
# பல்லி சொல்கிறது!
# இடிந்த கோட்டை
# செல்வப் பெண் கல்யாணி
# மணப்பந்தலில் அமளி
# வெயிலும் மழையும்
# கார்வார் பிள்ளை
# போலீஸ் ஸ்டேஷன்
# ஓட்டமும் வேட்டையும்
# பயம் அறியாப் பேதை
# அபிராமியின் பிரார்த்தனை
# பசியும் புகையும்
# "திருடன்! திருடன்!"
# தண்ணீர்க் கரையில்
# அபிராமியின் பிரயாணம்
# கச்சேரியில் கள்ளன்
# சங்குப்பிள்ளை சரணாகதி
# சுமைதாங்கி
# நிலவும் இருளும்
# பண்ணையாரின் தவறு
# கைம்பெண் கல்யாணி
# புலிப்பட்டி பிள்ளைவாள்
# "சூ! பிடி!"
# பிள்ளைவாளின் பழி
# சந்திப்பு
# ராவ்சாகிப் உடையார்
# வஸந்த காலம்
# காதலர் ஒப்பந்தம்
# கவிழ்ந்த மோட்டார்
# முத்தையன் எங்கே?
# சங்கீத சதாரம்
# சகோதரி சாராதமணி
# குயில் பாட்டு
# கமலபதி
# "ஐயோ! என் அண்ணன்!"
# திருப்பதி யாத்திரை
# ராயவரம் ஜங்ஷன்
# மறைந்த சுழல்
# தண்டோரா
# "எங்கே பார்த்தேன்?"
# கோஷா ஸ்திரீ
# சாஸ்திரியின் வியப்பு!
# குடம் உருண்டது!
# பூமி சிவந்தது
# நெஞ்சு பிளந்தது!
# பட்டணப் பிரவேசம்
# நள்ளிரவு
# காலைப் பிறை
# பொழுது புலர்ந்தது
# கல்யாணியின் கல்யாணம்
# கடவுளின் காதலி

## மேற்கோள்கள்

## வெளியிணைப்புகள்

பகுப்பு:கல்கியின் புதினங்கள்
பகுப்பு:தமிழ்ப் புதினங்கள்
செயல்பாடு இழத்தல்

**செயல்பாடு இழத்தல்** (Functio laesa) என்பது மருத்துவத்தில் உடல் உறுப்புகள் செயற்பாடு இழத்தலை அல்லது உடல் உறுப்புகளின் வழமையான செயற்பாட்டிற்குத் தடையாக இருப்பதைக் குறிக்கப் பயன்படுத்தப்படும் சொல்லாகும்.

செயல்பாடு இழத்தல், கலென் என்பவரால் அழற்சியின் ஐந்தாவது அறிகுறியாக (செல்சசு குறிப்பிட்ட முதல் நான்கு அறிகுறிகள்: தோல் சிவத்தல், சூடாதல், கட்டி, வலி) அடையாளம் காணப்பட்டது என்றாலும் இதைக் கண்டறிந்தது தாமசு மற்றும் ருடோல்ப் எனவும் கலென் கண்டறிந்ததாகக் கூறுவதில் பிணக்குள்ளதாகவும் கருதப்படுகிறது.

## References

பகுப்பு:அழற்சி
கார்ல் யுங்கு

**கார்ல் குசுத்தாவ் யுங்கு** (*Carl Gustav Jung*, ; ; 26 சூலை 1875&nbsp;– 6 சூன் 1961), வழமையாக  **கா. கு. யுங்கு**, சுவிசு  உளநோய் மருத்துவரும் உளச்சிகிச்சையாளரும் ஆவார். இவரே பகுப்பாய்வு உளவியலைத் துவக்கியவருமாவார். இவரது கருத்தாக்கங்கள் உளவியலில் மட்டுமன்றி மெய்யியல், மானிடவியல், தொல்பொருளியல், இலக்கியம், மற்றும் சமயத் துறைகளிலும் தாக்கமேற்படுத்தி உள்ளன. பெரும் எழுத்தாளரான இவரது கூடுதலானப் படைப்புக்கள் இவரது காலத்திற்கு பின்னரே வெளியிடப்பட்டன.

பகுப்பாய்வு உளவியலின் மையக் கருத்தாக்கமாக தனித்தன்மைப் பண்பு அமைந்துள்ளது—தங்கள் தனித்தன்மையை பராமரித்துக் கொண்டே நினைவிலியுடன் நினைவு உள்ளிட்ட எதிர்ப் பண்புகளுடனான ஒன்றிணைப்பு மையமாக உள்ளது. மாந்த மேம்பாட்டின் மையச் செயற்பாடாக தனித்தன்மைப் பண்பை யுங்கு கருதினார்.

தற்போது நன்கு அறியப்பட்டுள்ள உளவியல் வகைப்படுத்தல்,  கூட்டு நனவிலி,  உளவியல் பகுப்பாய்ந்த மனப்பான்மைகள், அகமுகி போன்ற உளவியல் கருத்தாக்கங்களை ஜங் உருவாக்கியுள்ளார். 
## [[மேற்சான்றுகள்]]

பகுப்பு:சுவிட்சர்லாந்து மருத்துவர்கள்
பகுப்பு:1875 பிறப்புகள்
பகுப்பு:1961 இறப்புகள்
பகுப்பு:உளநோய் மருத்துவர்கள்
பகுப்பு:உளநிலைப் பகுப்பாய்வு
நாற்றங்கால்

**நாற்றங்கால்** என்பது சாகுபடி செய்யப்படும் பயிர்களின் விதைகளை அவற்றின் வளர் சூழலுக்கு ஏற்றவாறு சேற்றுப் பாங்கிலோ, புழுதிப் பாங்கிலோ பாவி தனியாக வளர்த்து நடவிற்கு பயன்படுத்த பண்படுத்தும் இடமே ஆகும்.

## நாற்றங்கால் வகைகள்
#சேற்று நாற்றங்கால் 
#பாய் நாற்றங்கால் 
#புழுதி நாற்றங்கால்

### சேற்று நாற்றங்கால்
இம்முறையில், வழக்கமான நெல் சாகுபடிமுறைக்கு 1 எக்டரில் நடவு செய்ய நாற்றங்கால் பரப்பு 20 சென்ட்டும், திருந்திய சாகுபடிமுறைக்கு 2.5 சென்ட்டும் தேவைப்படுகிறது. நாற்றங்கால் பரப்பு நன்கு நீர் வளம் மிகுந்தும், வடிகால் அமைப்பு உள்ளதாகவும் இருக்க வேண்டும்.

### பாய் நாற்றங்கால்
பாய் நாற்றங்காலில் விதைகளை கான்கிரீட் தரை, பாலிதீன் தாள் அல்லது நாற்று தட்டு போன்ற திடமான மேற்பரப்பில், மெல்லிய அடுக்கில் பரப்பிய மண் கலவையின் மேல், விதை முளைவிட்டு அதன் முளைவேர் 2-3 மிமீ நீளம் வந்த நிலையில் சீராக விதைக்க வேண்டும். தேனி அரண்மனைபுதூரில் இஸ்ரேல் தொழில் நுட்பத்தில் குழிதட்டு காய்கறி நாற்றுகளால் 30 சதவீத மகசூல் அதிகரித்துள்ளதாகக் கூறப்படுகிறது.

### புழுதி நாற்றங்கால்
புழுதி நாற்றங்கால் முறை போதுமான அளவு நீர் வசதி அல்லது கால்வாய் நீர் இல்லாத இடங்களுக்கு ஏற்ற முறையாகும்.

## நாற்றங்காலில் பூச்சிக் கட்டுப்பாடு
தற்பொழுது பெரும்பாலும், நாற்றங்காலில் தோன்றக் கூடிய பூச்சி, நோய்களை கட்டுப்படுத்த ரசாயன பூச்சிக்கொல்லிகள் பயன்படுத்தப்படுகின்றன. இதனால், பூச்சிகளுக்கு பூச்சிக்கொல்லிகளால் எதிர்ப்புத் தன்மை உருவாதல், திடீர் இனப்பெருக்கம், மறு உற்பத்தி, நன்மை செய்யும் பூச்சிகள் அழிந்து போதல், தானியங்களில் பூச்சிக்கொல்லிகளின் வீழ்படிவு தங்குதல், சுற்றுச்சூழல் சீர்கேடு, மனித இனம், கால்நடை, வனவிலங்குகள், நன்மைப் பயக்கும் பூச்சி இனங்களில் நச்சுத்தன்மை ஊடுருவல் போன்ற பின் விளைவுகள் ஏற்படக்கூடும். எனவே மாற்று வழிமுறைகளை (நாற்றங்கால் அமைக்கும் முறை, விதை நேர்த்தி, தண்ணீர், வேப்ப எண்ணெய் ஆகியவற்றை சரியான முறையில் உபயோகப்படுத்துவது, நாற்றங்காலில் 'டி' வடிவ குச்சிகள் நடுவது, உயிரிப்பூச்சிக்கொல்லிகளைப் பயன்படுத்துவது, சீத்தாப்பழக் கொட்டைகள் ஊறவைத்த நீர், புதங்கம் எண்ணெய் போன்றவற்றைப் பயன்படுத்துவது, நாற்றங்கால் வரப்புகளை புல், பூண்டு, களைகள் இல்லாதவாறு செதுக்கி சுத்தமாக வைத்திருப்பது) ஒருங்கிணைந்த முறையில் கடைப்பிடித்து பூச்சி, நோய்களைக் கட்டுப்படுத்தி மேலாண்மை செய்வது சிறந்ததாகும்.

## மேற்கோள்கள்

பகுப்பு:வேளாண்மை
உழவு

alt=உழவு|thumb|உழவு
**உழவு** *(Tillage)* என்பது கருவிகளையும்  எந்திரங்களையும் கொண்டு மண்ணை விதை முளைப்பதற்கும், பயிர் விளைச்சலுக்கும் ஏற்றபடி பக்குவப்படுத்தி ஆயத்தப் படுதலாகும். 

**பண்படுத்துதல்** *(Tilth)* என்பது உழவின் மூலம் அடையப்பெறும் நிலையாகும். பண்படுத்துதலில் மேம்போக்கான பண்படுத்துதல், நடுத்தர பண்படுத்துதல், நுண்ணிய பண்படுத்துதல் என மூன்று வகைகள் உண்டு.

**முதல்நிலை உழவு** *(Primary Tillage)* என்பது அறுவடைக்கு அடுத்து உடனடியாக நிலத்தை உழுது பண்படுத்துதலே முதல்நிலை உழவு எனப்படுகிறது. முதன்மை உழவு எனப்படுவது மண்ணை நன்கு உழுது, நிலத்தை விதைப்புக்கு ஏற்றாற் போல் தயார்படுத்துதல் ஆகும். இதில் களைகள், பயிர் கட்டைகள் போன்றவை இருப்பின் உள் மூடப்பட்டு மட்க வைக்கப்படுகின்றன. நாட்டுக் கலப்பை,இரும்பு இறக்கைக் கலப்பை,போஸ் கலப்பை மற்றும் டிராக்டர்கள் கொண்டு உழுவது முதல்நிலை உழவு ஆகும்.

**இரண்டாம்நிலை உழவு** *(Secondary Tillage)* என்பது முதல்நிலை உழவுக்குப்பின் மண்ணை நுண்ணிய முறையில் பண்படுத்துவதற்கு செய்யப்படும் உழவு இரண்டாம் நிலை உழவு எனப்படுகிறது. கட்டியை உடைத்தல் மட்டப்படுத்துதல், கீறிவிடுதல்போன்றவை இரண்டாம்நிலை உழவு ஆகும். 

**மூன்றாம்நிலை உழவு** *(Tertiary Tillage)* என்பது பார் ஒட்டுதல், வரப்புக் கட்டுதல் போன்றவை மூன்றாம் நிலை உழவு ஆகும்.

## குறிப்புகள்

## மேற்கோள்கள்

### நூல்தொகை
* Cook, R.L., H.F. McColly, L.S. Robertson, and C.M. Hansen. 1958. Save Money – Water –  Soil with Minimum Tillage. Extension Bulletin 352. Cooperative Extension Service, Michigan State University, East Lansing. 
* Sprague, Milton A., and Glover B. Triplett. 1986. *No-tillage and surface-tillage agriculture: the tillage revolution*. New York, Wiley. 
* Troeh, Frederick R., J. Arthur Hobbs, Roy L. Donahue. 1991. *Soil and water conservation for productivity and environmental protection*, 2nd ed. Englewood Cliffs, N.J., Prentice-Hall. 
* Soil Science of America. 2009. Glossary of Soil Science Terms. [Online]. Available at https://www.soils.org/publications/soils-glossary (28 September 2009; verified 28 September 2009). Soil Science of America, Madison, WI.
* No-Plow Farmers Save Our Soil
* agriculture_sustainable_farming.html
* I will teach the world farming without oil
* Manufacturer of Agricultural Zone Till Subsoiler with Photos (umequip.com by Unverferth Equipment)

## மேலும் படிக்க
*

## வெளி இணைப்புகள்

* "Illustrated Guide of Tilling and Weaving: Rural Life in China" from 1696

பகுப்பு:வேளாண் மண்ணியல்
பகுப்பு:வேளாண் கருத்தினம்
தாராசுரம் ஆவுடைநாதர் கோயில்

**தாராசுரம் ஆவுடைநாதர் கோயில்** என்பது தமிழ்நாட்டில் தஞ்சாவூர் மாவட்டத்திலுள்ள தாராசுரத்தில் அமைந்துள்ள ஒரு சிவன் கோயிலாகும். மூலவர் ஆத்மநாதர் இலிங்க வடிவில் காட்சி தருகிறார்.

## அமைவிடம்
இக்கோயில் கும்பகோணம் தஞ்சாவூர் சாலையில் தாராசுரத்தில் உள்ள கம்மாளர் தெருவில் அமைந்துள்ளது. கோயிலின் வாயிலில் ஆவுடைநாதசுவாமி காமாட்சி அம்மன் ஆலயம் என்ற பெயர்ப்பலகை காணப்படுகிறது.

## இரு கோயில்கள்
இக்கோயில் வளாகத்தில் காமாட்சி அம்மன் கோயிலும், ஆவுடைநாதர் கோயிலும் உள்ளன.

### காமாட்சி அம்மன் கோயில்

முதன்மை நுழைவாயிலைக் கடந்து உள்ளே செல்லும்போது பலிபீடமும், நந்தியும் உள்ளன. கருவறை வாயிலின் இரு புறமும் துவாரபாலகிகள் உள்ளனர். கருவறையில் காமாட்சி அம்மன் உள்ளார்.

### ஆவுடைநாதர் கோயில்

காமாட்சி அம்மன் சன்னதியின் இடப்புறத்தில் சிவன் கோயில் உள்ளது.  இங்குள்ள மூலவர் ஆவுடைநாதர் என்றும் ஆத்மநாதர் என்றும் அழைக்கப்படுகிறார். சிவன் கோயில் சன்னதியின் வாயிலின் இரு புறமும் விநாயகரும், வள்ளிதெய்வானையுடன் கூடிய முருகன் உள்ளனர். உள்ளே பலிபீடமும், நந்தியும் உள்ளன. கருவறை  வாயிலின் இரு புறமும் துவாரபாலகர்கள் உள்ளனர். கருவறையில் லிங்கத்திருமேனியாக மூலவர் உள்ளார். மூலவர் சன்னதியின் வலப்புறத்தில் மீனாட்சி அம்மன் சன்னதி உள்ளது. அம்மன் சன்னதியிலும் பலிபீடமும், நந்தியும் உள்ளன. ஆவுடைநாதர் சன்னதியின் கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், பிரம்மா, துர்க்கை உள்ளனர் . திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், லிங்க பானம், பைரவர் உள்ளிட்டோர் காணப்படுகின்றனர். அருகே சண்டிகேஸ்வரர் சன்னதி உள்ளது. சிவன் கோயில் வளாகத்தில் நவக்கிரக சன்னதி உள்ளது. பைரவர், விநாயகர், நாகம் உள்ளிட்ட பல சிற்பங்கள் உள்ளன.

## கும்பகோணம் சப்தஸ்தானம்
கும்பகோணம் சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் கும்பகோணம் ஆதி கும்பேசுவரர் கோயில், திருக்கலயநல்லூர் அமிர்தகலசநாதர் கோயில், தாராசுரம் ஆத்மநாதசுவாமி கோயில், திருவலஞ்சுழி கபர்தீஸ்வரர் கோயில்,  கும்பகோணம் கோடீஸ்வரர் கோயில்,  மேலக்காவேரி கைலாசநாதர் கோயில் மற்றும் சுவாமிமலை சுந்தரேஸ்வரசுவாமி கோயில், சுவாமிமலைஆகிய ஏழு ஊர்களில் நடக்கும் ஏழூர்த் திருவிழாவில் கும்பகோணம் முதலிடத்தைப் பெறுகிறது. சப்தஸ்தானப் பல்லக்கின் வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. விழா நாளில் பல்லக்கு இக்கோயிலுக்கு வந்து சென்றது.

## திருப்பணி
24.1.2016 காலை மீனாட்சி என்கிற சிவசக்தி அம்பாள் உடனுறை ஆவுடைநாதர் மற்றும் காமாட்சியம்மன் கோயில் விமானங்களுக்கான திருப்பணி தொடங்கப்படுவதற்கான அறிக்கை காணப்பட்டது. கோயிலில் திருப்பணி ஆரம்பித்துள்ளதைக் காணமுடிந்தது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
இரா. வை. கனகரத்தினம்

**இரா. வை. கனகரத்தினம்** (23 ஆகத்து 1946 – 24 மே 2016) இலங்கைத் தமிழ் பேராசிரியரும், ஆய்வாளரும், எழுத்தாளரும் ஆவார். சைவ சமயம், நாட்டுப்புற இலக்கியம் ஆகிய துறைகளில் ஏராளமான ஆய்வுக் கட்டுரைகளும், நூல்களும் எழுதி வெளியிட்டுள்ளார்.

## ஆரம்பகால வாழ்க்கை
யாழ்ப்பாண மாவட்டம், நெடுந்தீவில் இராமநாதர் வைத்திலிங்கம், சிவகாமிப்பிள்ளை ஆகியோருக்குப் பிறந்த கனகரத்தினம் நெடுந்தீவு கோட்டைக்காடு  மகேஸ்வரி வித்தியாசாலை, நெடுந்தீவு சைவப்பிரகாச வித்தியாசாலை, யாழ்ப்பாணம் முத்துத்தம்பி வித்தியாசாலை, செங்குந்த இந்துக் கல்லூரி ஆகியவற்றில் கல்வி பயின்றார். 1968 இல் கொழும்புப் பல்கலைக்கழகத்தில் இளங்கலைப் பட்டமும், பின்னர் முதுகலைப் பட்டமும் பெற்றார்.

## பணி
1975 முதல் 1980 வரை களனிப் பல்கலைக்கழகத்தில் விரிவுரையாளராகப் பணியாற்றினார். 1980 இல் பேராதனைப் பல்கலைக்கழகத்தில் விரிவுரையாளராக இணைந்து, 1999 இல் தமிழ்த் துறைப் பேராசிரியரானார். கிழக்குப் பல்கலைக்கழகத்தில் வருகைதரு பேராசிரியராகவும் பணியாற்றியுள்ளார்.

## வெளியிட்ட நூல்கள்
* ஈழ நாட்டில் புராண படனச் செல்வாக்கு (1985)
* நாவலர் உரைத்திறன் (1997)
* நாவலர் மரபு (1999)
* பண்டிதமணி சி. கணபதிப்பிள்ளையின் புலமையியல்: ஓர் ஆய்வு (2004)
* ஈழத்துச் சைவ சமய வளர்ச்சியில் சித. மு. பசுபதிச் செட்டியாரின் பங்களிப்பு (2005)
* ஆறுமுகநாவலர் வரலாறு - ஒரு ப்திய பார்வையும் பதிவும் (2007)
* நாவலர் ஆளுமையும் புலமைத்துவமும் (2007)
* ஆறுமுக நாவலர் வரலாறு ஒரு சுருக்கம் (2008)

## விருதுகள்
* 1995 - சாகித்திய மண்டல விருது
* 1996 - இந்துசமயப் பண்பாட்டு கலாச்சார அமைச்சின் விருது
* 2007 - சம்பந்தர் விருது

## மறைவு
பேராசிரியர் இரா. வை. கனகரத்தினம் யாழ்ப்பாணத்தில் சாலை விபத்து ஒன்றில் சிக்கி யாழ்ப்பாண மருத்துவமனையில் அனுமதிக்கப்பட்ட பின்னர் 2016 மே 24 செவ்வாய்க்கிழமை மாரடைப்பால் காலமானார்.

## மேற்கோள்கள்

## வெளி இணைப்புகள்
* வன்னிமை விவசாயச் சடங்கு முறை , இரா. வை. கனகரத்தினம்

பகுப்பு:1946 பிறப்புகள்
பகுப்பு:2016 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:நெடுந்தீவு நபர்கள்
பகுப்பு:ஈழத்து எழுத்தாளர்கள்
பகுப்பு:ஈழத்துத் தமிழறிஞர்கள்
நிசாமுதீன் மர்கஸ் பள்ளிவாசல்

**நிசாமுதீன் மர்கஸ் பள்ளிவாசல்** ("Nizamuddin Markaz Masjid") அல்லது பங்களாவாலி பள்ளிவாசல் இந்தியாவின் தெற்கு தில்லி மாவட்டத்தில் மேற்கு நிசாமுதீன்  பகுதியில் அமைந்துள்ளது.
இந்த பள்ளிவாசலில்தான் இசுலாமிய இயக்கமான தப்லீக் ஜமாஅத் ஆரம்பிக்கப்பட்டது.தப்லீக் ஜமாஅத்தின் உலகளாவிய தலைமையிடமாகவும் உள்ளது..உலகம் முழுவதும் உள்ள தப்லீக் ஜமாத்தினர் ஆண்டுக்கு ஒருமுறை இங்கு கூடுவர்.

## மேற்கோள்கள்

பகுப்பு:தில்லியில் உள்ள பள்ளிவாசல்கள்
கே. சி. கருப்பண்ணன்

**கே. சி. கருப்பண்ணன்** (*K.C.Karuppannan*, பிறப்பு:ஆகத்து 20, 1957) என்பவர் ஒரு தமிழக அரசியல்வாதியாவார். பள்ளி இறுதிவரை படித்துள்ளார். இவரது தொழில் விவசாயம் மற்றும் கல்வி நிறுவனம் நடத்துதல் ஆகும். இவர் 1972இல் கவுந்தப்பாடியை அடுத்த காட்டுவலசு கிளைச் செயலாளராக அரசியல்வாழ்வைத் துவக்கினார். 2001 முதல் 2006வரை பவானி சட்டப்பேரவை உறுப்பினராக இருந்த இவர் பின் 2006 ஆண்டு தேர்தலில் பவானி தொகுதியில் தோல்வியுற்றார். 2011 ஆண்டு பவானி நகராட்சித் தலைவராக தேர்ந்தெடுக்கப்பட்டார். 2016 ஆண்டு சட்டப்பேரவைக்கு பவானி தொகுதியில் இருந்து தேர்ந்தெடுக்கப்பட்டு, அப்போதைய முதல்வர் ஜெயலலிதாவால் தமிழக அமைச்சரவையில் சுற்றுச்சூழல் அமைச்சராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:ஈரோடு மாவட்ட மக்கள்
பகுப்பு:தமிழக முன்னாள் அமைச்சர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
மேற்கு வங்காள சட்டமன்றம்

**மேற்கு வங்காள சட்டமன்றம்**, இந்திய மாநிலமான மேற்கு வங்காளத்தின் சட்டமன்றமாகும். இது ஓரவையைக் கொண்டது. மேற்கு வங்காளத்தில் சட்ட மேலவை கிடையாது. மாநிலத் தலைநகரான கொல்கத்தாவில் சட்டமன்றக் கட்டிடம் அமைந்துள்ளது. மொத்தமுள்ள 295 உறுப்பினர்களில் 294 பேரை மக்கள் தேர்ந்தெடுக்கின்றனர். ஒரு ஆங்கிலோ இந்தியரை மாநில ஆளுநர் நியமிப்பார். ஒவ்வொரு உறுப்பினரும் அதிகபட்சமாக ஐந்தாண்டு காலம் பொறுப்பில் இருப்பர்.

## கட்சிகளின் உறுப்பினர்கள் எண்ணிக்கை

## சான்றுகள்


பகுப்பு:மேற்கு வங்காள அரசு
பகுப்பு:இந்திய மாநிலங்களின் சட்டமன்றங்கள்
பாலகிருஷ்ண ரெட்டி

**பாலகிருஷ்ண ரெட்டி** (*P. Balakrishna Reddy*) என்பவர் ஒரு தமிழக அரசியல்வாதியாவார். 2001 முதல் அதிமுக உறுப்பினராக உள்ளார். கிருட்டிணகிரி மாவட்டம் ஒசூரைச் சேர்ந்த இவர் பன்னிரெண்டாம் வகுப்பு வரைப் படித்தவர். இவரது தொழில் வேளாண்மை, செங்கல் தொழிற்சாலை போன்றவை ஆகும். 2011 ஆண்டு ஒசூர் நகராட்சி தலைவராக தேர்ந்தெடுக்கப்பட்டார். 2016 தமிழ்நாடு சட்டமன்றத் தேர்தலில் போட்டியிட்டபோது ஒசூர் ஒன்றிய செயலாளராக இருந்தார்.  2016 ஆண்டு ஒசூர் சட்டமன்ற உறுப்பினராக தேர்ந்தெடுக்கப்பட்ட இவர் தமிழக கால்நடை பராமரிப்புத் துறை அமைச்சராக நியமிக்கப்பட்டார். இவருக்கு தமிழில் எழுதப்படிக்கத் தெரியாது என்ற விமர்சனம் உள்ளது.  2017 ஆகத்து 21 இல் அமைச்சரவையில் மாற்றம் செய்யப்பட்டது அதன்படி பாலகிருஷ்ண ரெட்டி இளைஞர் நலன் மேம்பாடு, விளையாட்டுத் துறை அமைச்சராகவும், கால்நடைத்துறை அமைச்சராகவும், சட்டத்துறை அமைச்சராகவும் செயல்பட்டார்.

## நீதிமன்ற வழக்குகள்
இவர் பாஜகவில் இருந்தபோது 1998 ஆம் ஆண்டு சொந்த ஊரில் உள்ள ஒரு ஏழைப்  பெண்ணை மரத்தில் கட்டிவைத்து அடித்ததால் ஏற்பட்ட கலவரத்தைத் தொடர்ந்து பேருந்து மீது கல் வீசிய வழக்கில் 2019 சனவரி ஏழு அன்று சிறப்பு நீதிமன்றத்தால் 3 ஆண்டுகள் சிறைத் தண்டனை பெற்றார். இதனால் இவர் 7 சனவரி 2019 அன்று சட்டமன்ற உறுப்பினர் பதவியிலிருந்து  தகுதி நீக்கம் செய்யப்பட்டார்.

அதனைத் தொடர்ந்து தனது அமைச்சர் பதவியை விட்டு விலகினார். ஏற்கனவே இவர் மீதான நில அபகரிப்பு வழக்கு சென்னை உயர்நீதிமன்றத்தில் விசாரணையில் உள்ளது.

## இதனையும் காண்க
*தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:கிருட்டிணகிரி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
பகுப்பு:தமிழ்நாட்டுக் குற்றவாளிகள்
வி. சரோஜா

**வி. சரோஜா** என்பவர் ஒரு மருத்துவர் மற்றும் தமிழக அரசியல்வாதியாவார்.

## கல்வியும் பணியும்
இவர் மருத்துவத்தில் எம்.டி. டி.ஜி.ஓ. படித்தவர். பின் 1976முதல் அரசு மருத்துவராக பணியாற்றி பின் 1988 முதல் 1991 வரை மகப்பேறு மருத்துவராக சவுதி அரேபியாவில் பணியாற்றியவர்.

## அரசியலில்
1989 முதல் அதிமுக உறுப்பினராக இருந்துவருகிறார். 1991 - 1996 காலகட்டத்தில் சங்ககிரி சட்டமன்ற உறுப்பினராகவும், 1998, 1999 - 2004 வரை நாடாளுமன்ற உறுப்பினராகவும், 2004 - 2006 காலகட்டத்தில் ஆதிதிராவிடர் மற்றும் பழங்குடியினர் நல வாரியத்தலைவராகவும், 2012 - 2013 காலகட்டத்தில் தமிழ்நாடு தகவல் ஆணையராகவும் பதவி வகித்தார். அதிமுகவில் சேலம் மாவட்ட மகளிரணி இணைச்செயலாலாளர் போன்ற பதவிகளை  வகித்தவர்.  2016 ஆண்டைய சட்டப்பேரவைத் தேர்தலில் ராசிபுரம் சட்டப்பேரவை உறுப்பினராக தேர்ந்தெடுக்கப்பட்டு, அ.தி.மு,க. அரசில் சமூக நலத்துறை அமைச்சராக நியமிக்கப்பட்டார்.

## மேற்கோள்கள்

பகுப்பு:தமிழக முன்னாள் அமைச்சர்கள்
பகுப்பு:நாமக்கல் மாவட்ட மக்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:1948 பிறப்புகள்
2016 தமிழ்நாடு சட்டமன்றத் தேர்தல், கட்சிகள் பெற்ற வாக்குகள்

2016 தமிழ்நாடு சட்டமன்றத் தேர்தலில் கட்சிகள் பெற்ற வாக்குகள் பட்டியலிடப்பட்டுள்ளன:

  
    வெற்றி பெற்றவர்
  
       வெற்றி பெற்றவர்  
  


**மொத்தம்** --- அதிமுக கூட்டணி = 1,76,21,896 ,  திமுக கூட்டணி = 1,71,75,374 , தேமுதிக கூட்டணி = 26,88,728  , பாசக கூட்டணி = 12,63,200  , பாமக = 23,00,309  , நாம் தமிழர்= 4,58,104

**தேர்தல் ஆணைய பக்கத்தின் படி** --- அதிமுக கூட்டணி =  1,76,17,060 ; தேமுதிக கூட்டணி = 26,18,250 ; பாமக = 23,00,309.  திமுக கூட்டணி & நாம் தமிழர் கூட்டல் தேர்தல் ஆணையத்துடன் சரியாக உள்ளது.

## மேற்கோள்கள்
விக்டர் அரா

**விக்டர் லிடியோ அரா மார்த்தினெசு** (*Víctor Lidio Jara Martínez*,  ; 28 செப்டம்பர் 1932 – 15 செப்டம்பர் 1973) சிலி நாட்டு பாடகரும் பாடலாசிரியரும் நாடக இயக்குநரும் கவிஞரும் அரசியல் செயற்பாட்டாளரும் ஆவார். இவர் ஓர் சிறந்த நாடக இயக்குநராகத் திகழ்ந்தார்; உள்ளூர் நாடகங்கள், உலகத்தர செவ்வியல்  நாடகங்கள், ஆன் அல்லிகோ போன்றோரின் புதிய அலை நாடகங்களை இயக்கி சிலியின் நாடகக்கலையை வளர்த்தார். புதுயுக நாட்டாரிசையை நிறுவிய *நியூவா கான்சியோன் சிலியானா* (புதிய சிலியப் பாட்டு) என்ற இயக்கத்தில் முதன்மைப் பங்காற்றினார். இது சால்வடோர் அயேந்தே ஆட்சிக்காலத்தில் பரப்பிசையில் புதிய ஒலிகளின் எழுச்சியை உருவாக்கியது.

செப்டம்பர் 11, 1973இல் நடந்த சிலிய இராணுவப்புரட்சிக்குப் பின்னர் அரா கைது செய்யப்பட்டார்; விசாரணையின்போது சித்திரவதைக்குள்ளான அரா இறுதியில் சுட்டுக் கொல்லப்பட்டார்.  இவரது உடல்  சான்டியேகோ நகரின் தெருவில் வீசப்பட்டது. காதல், அமைதி, சமூக நீதி குறித்த அராவின் பாடல்களின் கருத்துக்களும் கொடூரமான முறையில் நடந்த அவரது கொலையும்  அராவை பினோசெட் ஆட்சிக்காலத்தில் உயிரிழந்தவர்களுக்கான *[[மனித உரிமை]] மற்றும் நீதிக்கான போராட்டத்தின் ஆற்றல்மிகு சின்னமாக* மாற்றியது.
## மேற்சான்றுகள்

பகுப்பு:1932 பிறப்புகள்
பகுப்பு:1973 இறப்புகள்
பகுப்பு:சமூகவுடமைவாதிகள்
பகுப்பு:சிலி கவிஞர்கள்
பகுப்பு:சிலியின் அரசியல்வாதிகள்
பகுப்பு:கொலை செய்யப்பட்ட இசைக் கலைஞர்கள்
மலையகத் தமிழர் அமைப்புகள்

மலையகத் தமிழர்களினால் அல்லது மலையகத் தமிழர் அக்கறைகளை நோக்கங்களாகக் கொண்டு செயற்பட்ட, செயற்படும் அமைப்புகளை **மலையகத் தமிழர் அமைப்புகள்** எனலாம்.

## வகைகள்
* தொழிற்சங்கங்கள் - தோட்டத் தொழிலாளர்களின் உரிமைகளை, நலன்களை முன்னிறுத்தி செயற்படும் தொழிலாளர் அமைப்புகள்
* அரசியல் கட்சிகள் - காலனித்துவ ஆட்சியில், இலங்கையில் மலையக மக்களை பிரதிநிதிப்படுத்தும் அமைப்புகள்.
* கல்வி அமைப்புகள்
* சமூக சீர்திருத்த அமைப்புகள் - சாதிய எதிர்ப்பு, பெண்கள் உரிமைகள், மூடநம்பிக்கை ஒழிப்பு, வர்க்கப் போராட்டம் உட்பட்ட செயற்பாடுகளில் ஈடுபட்ட அமைப்புகள்.
* மொழி, இலக்கியம், கலைத்துறைப் பணிகளில் ஈடுபட்ட அமைப்புகள்
* சமய அமைப்புகள்
* ஊடக அமைப்புகள்

## வரலாறு
இலங்கையில் 1820 கள் தொடக்கம் மலையகத் தமிழர்கள் தமிழ்நாட்டில் இருந்து குடியேறி வாழ்ந்து வருகின்றார்கள்.  1900 களின் தொடக்கத்திலேயே அவர்களின் அமைப்புகள் பற்றிய செய்திகள் கிடைக்கின்றன.

## அமைப்புகள் பட்டியல்
* இலங்கை இந்திய சங்கம்  - நகர்புற மலையகத் தமிழர்களின் நல்வாழ்வுக்கு உதவிய அமைப்பு
* இந்திய சங்கம் - நகர்புற மலையகத் தமிழர்களின் நல்வாழ்வுக்கு உதவிய அமைப்பு
* உழைப்பாளர் சங்கம் - கோ. நடேசய்யர் இணைத் தலைவராக விளங்கிய அமைப்பு
* இலங்கை தோட்டத்தொழிலாளர் யூனியன் - இடதுசாரிகள் தொழிற்சங்க அமைப்பு
* இலங்கை தொழிலாளர் காங்கிரஸ்
* இளைஞர் தமிழ்ச்சங்கம்,  இளைஞர் மன்றம்
* மலையக நல்வாழ்வு வாலிபர் சங்கம்
* மலையக இளைஞர் முன்னணி
* மலையக இளைஞர் பேரவை
* மலையக மக்கள் இயக்கம்

## மேற்கோள்கள்


பகுப்பு:மலையகத் தமிழர் அமைப்புகள்
சேவற் கொடி

**சேவற்கொடி** என்பது தமிழ் கடவுள் முருகப்பெருமானின் படைகளின் கொடியாகும்.தமிழ் இலக்கியங்கள் முருகப்பெருமானை சேவற் கொடியோன் என்று குறிப்பிடுகின்றன.

## புராண வரலாறு
முருகப்பெருமான் சூரபதுமன் எனும் அசுரனுடன் போர் புரியுமிடத்து, அசுரன் முருகப்பெருமானிடமிருந்து தப்பிக்கும் வழிதேடி தனது மாயையால் மாமரமாக மாறி நின்றான். இதை அறிந்த முருகப்பெருமான்  தன் கூர் வேலால் அசுரனை இரண்டாக பிளந்தார். அசுரன் சாகும் தருவாயில் வந்திருப்பது ஈசன் மகன் என்று உணர்ந்து தன் தவறை மன்னிக்கும் படி வேண்டினான். அசுரன் தான் என்றும் முருகப்பெருமானுடன் தங்கியிருக்க வேண்டி நின்றான். குழந்தை மனம் கொண்ட கந்தபெருமான் அசுரனின் தவறை மன்னித்து இருகூறாய் பிளந்த அசுரனின் ஒரு பாகத்தை மயிலாகவும், மற்றொரு பாகத்தை சேவலாகவும் மாற்றி அருள் புரிந்தான்.மயிலை தன் வாகனமாகவும், சேவலை தன் கொடியிலும் ஏற்று அருள் புரிந்தான்.இவ்வாறு கந்த புராணத்தில் சேவற்கொடியின் தோற்றம் பற்றி குறிப்பிடப்பட்டுள்ளது.

## ஆதாரம்

## வெளி இணைப்புகள்
செந்தூர் தல புராணம்

பகுப்பு:கௌமாரம்
பகுப்பு:சமயக் கொடிகள்
லாத்தூர்

**லாத்தூர்** (Latur)  () இந்தியாவின், மகாராஷ்டிரா மாநிலத்தின் மரத்வாடா பகுதியில், அவுரங்காபாத் கோட்டத்தில் அமைந்த இந்நகரம், லாத்தூர் மாவட்டம் மற்றும் லாத்தூர் வருவாய் வட்டத்தின் நிர்வாகத் தலைமையிடம் மற்றும் மாநகராட்சியாகும்.

## தட்பவெப்பம்

### லாத்தூர் நிலநடுக்கம், 1993

30 செப்டம்பர் 1993 அன்று அதிகாலை நான்கு மணி அளவில் லாத்தூரில் 6.3 ரிக்டர் அளவிலான நிலநடுக்கத்தால் ஆயிரத்திற்கும் மேற்பட்ட மனித உயிர்கள் பலியாயின. மேலும் 30,000  பேர் காயமடைந்தனர். ஆயிரக்கணக்கான வீடுகள் இடிந்து விழுந்தன.

## மக்கள் தொகை வளர்ச்சி

### உள்ளாட்சி நிர்வாகம்

லாத்தூர் நகராட்சியானது 2011-இல் லாத்தூர் மாநகராட்சியாக தகுதி பெற்றது.  117.78 சதுர கி மீ பரப்பளவு கொண்டது.  லாத்தூர் மாநகராட்சி 70 பிரபாக் எனும் வார்டுகளைக் கொண்டது.

## மக்கள் தொகையியல்

2011-ஆம் ஆண்டு இந்திய மக்கள் தொகை கணக்கெடுப்பின் படி, லாத்தூர் நகரத்தின் மக்கள் தொகை  3,82,754 ஆகும்.

## போக்குவரத்து

### சாலை
லாத்தூர் நகரம் மகாராஷ்டிரா மாநிலத்தின் மும்பை, புனே, நாக்பூர், அவுரங்காபாத், கோலாப்பூர், சாங்லி போன்ற  நகரங்களுடன் தரைவழியாக நன்கு இணைக்கப்பட்டுள்ளது. தேசிய நெடுஞ்சாலை எண் 204 லாத்தூர் நகரம் வழியாக செல்கிறது.

### வானூர்தி நிலையம்
லாத்தூர் நகரத்திலிருந்து 12 கி.மீ. தொலைவில் லாத்தூர் விமான நிலையம் அமைந்துள்ளது.

### இருப்புப்பாதை
லாத்தூர் தொடருந்து நிலையம் மன்மாட், அவுரங்காபாத், நாண்டெட், பர்பானி, பர்லி வைத்தியநாத், ஒஸ்மனாபாத், அடிலாபாத், நாக்பூர், மும்பை, புனே, கட்சிகுடா, போன்ற முக்கிய நகரங்களுடன் தொடருந்துகள் இருப்புப்பாதையால் இணைக்கப்பட்டுள்ளது.

## புகழ் பெற்றவர்கள்


|கேசவ்ராவ் சோனாவானே 
File:Vilasrao Deshmukh at Innovation Partnerships Event May 8, 2012.jpg|விலாஸ்ராவ் தேஷ்முக் 
File:Riteish_Deshmukh.jpg|ரித்தேஷ் தேஷ்முக் 



## மேற்கோள்கள்

## வெளி இணைப்புகள்
*Latur police department 

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:லாத்தூர் மாவட்டம்
பகுப்பு:மகாராட்டிரத்தில் உள்ள மாநகராட்சிகள்
பகுப்பு:மகாராட்டிரத்திலுள்ள மாநகரங்கள்
உக்காஷா இப்னு மிஹ்ஸன்

**உக்காஷா இப்னு மிஹ்ஸன்** ("Ukasha ibn al-Mihsan") இஸ்லாமிய தீர்க்கதரிசி முகமது நபியின் தோழர்களில் ஒருவர் ஆவார். கி.பி.630  அக்டோபர் மாதம் (இசுலாமிய நாட்காட்டி 9) இல் உத்ரா மற்றும் பாலியில் பழங்குடியினருக்கு எதிராக சண்டையில் கலந்து கொண்டார்,.

முகமது நபி அவர்களால் நன்மாராயம் கூறி வாழ்த்து பெற்ற நபித்தோழர்களில் உக்காஷா இப்னு மிஹ்ஸனும் ஒருவராவார்.
## மேற்கோள்கள்

பகுப்பு:நபித்தோழர்கள்
சான்ட்டா குரூசு டெ லா சியேறா

**சான்டா குரூசு டெ லா சியேறா** () (தமிழ்: மலைத்தொடரின் புனிதச் சிலுவை), பொதுவாக **சான்டா குரூசு** (), கிழக்கு பொலிவியாவில் சான்டா குரூசு மாநிலத்தின் தலைநகரமாகும். பிறை ஆற்றின் கரையில் அமைந்துள்ள இந்த நகரத்திலும் இதன் பெருநகரப்பகுதியிலும் மாநிலத்தின் 70% மக்கள் வாழ்கின்றனர். இது உலகின் விரைவாக வளர்ந்து வரும் நகரங்களில் ஒன்றாக விளங்குகின்றது.
1561இல் நுஃப்லோ டெ சாவேசு என்ற எசுப்பானிய நாடு தேடலாய்வாளரால்  தற்போதுள்ள இடத்திற்கு கிழக்கில் ஏறத்தாழ  தொலைவில் நிறுவப்பட்டது; பலமுறை இடம் மாற்றப்பட்டு முடிவாக 16ஆம் நூற்றாண்டின் இறுதியில் பிறை ஆற்றின் கரையில் அமைக்கப்பட்டது.  வரலாற்றின் பெரும்பகுதிக்கும் இது ஓர் தொலைவுக் குடியிருப்பாகவே இருந்து வந்தது.  1825இல் பொலிவியா விடுதலை பெற்றபிறகும் கூட இது வளரவில்லை. இரண்டாம் உலகப் போருக்குப் பின்னரும் விரிவான வேளாண்மை மற்றும் நிலச் சீர்திருத்தங்களுக்குப் பிறகே இது விரைவாக வளர்ச்சியடையத் தொடங்கியது. 

தற்போது இது பொலிவியாவின் மிகுந்த மக்கள்தொகை உடைய நகரமாக வளர்ந்தோங்கியுள்ளது; 2006இல் நகராட்சியின் மக்கள்தொகை 1,528,683 ஆக கணக்கெடுக்கப்பட்டுள்ளது. சான்டா குரூசு மாநிலம் நாட்டின் இரண்டாவது மக்கள்தொகை மிக்க மாநிலமாக விளங்குகின்றது. பொலிவியாவின் மொத்த உள்நாட்டு உற்பத்தியில் 35% பங்காக உள்ள சான்டா குரூசு  நாட்டின் அன்னிய நேரடி முதலீட்டில் 40% பங்கை ஈர்க்கிறது.  எனவே சான்டா குரூசு  பொலிவியாவின் முதன்மை வணிக மையமாகவும் நாட்டின் பிறபகுதிகளிலிருந்து குடிபெயர்வோரின் முன்னுரிமை பெற்ற நகரமாகவும் விளங்குகின்றது.  மாநிலத்தில் தயாரிக்கப்படும் இயற்கை எரிவளி அடுத்துள்ள நாடுகளுக்கு ஏற்றுமதி செய்யப்படுகின்றது. எண்ணெய், வனப் பொருட்கள் மற்றும் வேளாண் வணிகம் பொருளியலில் முதன்மை பங்காற்றுகின்றன.  

## மேற்சான்றுகள்

பகுப்பு:பொலிவியாவின் நகரங்கள்
தமீம் அன்சாரி பின் ஜைது

**தமீம் அன்சாரி பின் ஜைது** ("Tamim bin Zaid") இஸ்லாமிய தீர்க்கதரிசி முகமது நபியின் தோழர்களில் ஒருவர் ஆவார். இவரது அடக்கத்தலம் இந்தியாவின் தமிழ்நாட்டில் சென்னை அருகே கோவளம் கடற்கரைப் பகுதியில் உள்ளது. முகமது நபியின் தோழர்களில் இந்தியாவிற்கு வந்து இங்கேயே இறந்தவர்களில் இவரும்  ஒருவர்.

## சிறப்பு
இவர் முகமது நபியுடன் பத்ரு போரில் கலந்து கொண்ட 313 நபித்தோழர்களில் ஒருவராவார்.
## பயணம்
கலீபா உமர் அவர்களின் ஆட்சிக் காலத்தில் அரேபியாவிலிருந்து ஆசியக் கண்டத்திற்கு பயணம் செய்ய விரும்பினார் மகான் தமீம் அன்சாரி அதன்படி சிந்து பிரதேசத்திற்கு வந்து 18 ஆண்டுகள் தங்கி திருப்பணியாற்றினார்.

## தர்கா
புனித இறைநேசர் தமீம் அன்சாரியின் உடல் தங்கிய இடத்திலேயே தர்கா எழுந்தது. மூன்று ஏக்கர் நிலப்பரப்பில் அமைந்துள்ள கோவளம் தர்காவைக் கட்டுவதில் வாலாஜா நவாப் முக்கிய பங்காற்றினார்.

தமீம் அன்சாரியின் அடக்கத்தலம் இந்தியாவின் தமிழ்நாட்டில் சென்னை அருகே கோவளம் கடற்கரைப் பகுதியில் உள்ளது உள்ளது.இது தமீம் அன்சாரி தர்கா என்று அழைக்கப்படுகிறது.

## மேற்கோள்கள்

பகுப்பு:நபித்தோழர்கள்
ஓர்ச்சா

**ஓர்ச்சா** (Orchha or Urchha) இந்தியாவின் மத்தியப் பிரதே மாநிலத்தின் புந்தேல்கண்ட் பகுதியில் நிவாரி மாவட்டத்தில் அமைந்த வரலாற்று சிறப்பு மிக்க நகரமாகும்.  ஓர்ச்சா நகரத்தை சந்தேல இராஜபுத்திர மன்னர் ருத்திரபிரதாப சிங் என்பவரால் 1531-இல் நிறுவப்பட்டது. இந்திய விடுதலை அடையும் வரை, பிரித்தானிய இந்திய அரசில் **[[ஓர்ச்சா சமஸ்தானம்|ஓர்ச்சா சமஸ்தானத்தின்]]**  தலைநகரமாக விளங்கியது.

பேட்வா ஆற்றாங்கரையில் அமைந்த கோட்டையுடன் கூடிய ஓர்ச்சா நகரம், ஜான்சியிலிருந்து 15 கி மீ தொலைவில் அமைந்துள்ளது.

ஓர்ச்சா நகரத்தின் கோட்டை வளாகத்தை தற்காலிக உலகப் பாரம்பரியக் களங்களில் ஒன்றாக சேர்க்க இந்திய நாடாளுமன்ற உறுப்பினர்கள் யுனெஸ்கோவை அணுகியுள்ளனர். 

## மக்கள் தொகையியல்
2001-ஆம் ஆண்டு மக்கள் தொகை கணக்கெடுப்பின் படி ஓர்ச்சா நகரத்தின் மக்கள் தொகை 8,501 ஆகும்
அதில் ஆண்கள் 53% ஆகவும்; பெண்கள் 47% ஆகவும் உள்ளனர். சராசரி எழுத்தறிவு விகிதம் 54% ஆகும். ஆறு வயதிற்குட்பட்ட குழுந்தைகள் 18% ஆகும்.
## படக்காட்சியகம்

File:Ram Raja Temple, Orchha, Madhya Pradesh, India.jpg|இராமர் கோயில், ஓர்ச்சா
Image:Orchha mausolea.jpg|பேட்வா ஆற்றாங்கரையில் அமைந்த சஹத்திரி 
Image:Lakshmi Temple, Orchha.jpg|இலக்குமி கோயில், ஓர்ச்சா 
File:Orchha Palace Superka.jpg|ஓர்ச்சா அரண்மனை வளாகம்
File:Maharaja Pratap Singh of Orchha.jpg|ஓர்ச்சா மன்னர் பிரதாப் சிங்

## இதனையும் காண்க
* ஓர்ச்சா சமஸ்தானம்
* நிவாரி மாவட்டம்
## மேற்கோள்கள்

*
*  
*  

## வெளி இணைப்பு

*Documentation of orchha buildings by IIT Roorkee
*Genealogy of the ruling chiefs of Orchha
* 
*Travelogue and photos of Orchha
;Pictures
*Orchha Photo Gallery
*Orchha Photo Gallery with over 50 Pictures 2009 
*Orchha pictures on OrientalQuest
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
நிவாரி மாவட்டம்|*
டெசிபெல் வாட்

**டெசிபெல் வாட்** (*Decibel watt*) என்பது இரண்டு திறன்களுக்கு (power) இடையிலோ அல்லது வீச்சுகளுக்கு (amplitude) இடையிலோ உள்ள விகிதத்தை (ratio) குறிப்பதாகும். எடுத்துகாட்டாக "P" என்பதை அளக்கப்பட்ட  திறனாகவும் (measured power) "Po" என்பதை மேற்கோள் திறனாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.

dB=10\log\frac{P}{P_0}

இதே போன்று "U" என்பதை அளக்கப்பட்ட வீச்சாகவும் (measured amplitude) "Uo" என்பதை மேற்கோள் வீச்சாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.

dB=20\log\frac{U}{U_0}

பொதுவாக ஒரு வலையமைப்பிலோ (Network) அல்லது மின்னணுச் சாதனத்திலோ (electronic device) ஏற்படும் உயர்வையோ (Gain) அல்லது தாழ்வையோ (Loss) குறிபிட்ட பயன்படும் ஒரு அலகு ஆகும். உதரணமாக "Po" என்பதை உள்ளீடு திறனாகவும் "P" என்பதை வெளியீடு திறனாகவும் கொண்டால் மேற்கண்ட சமன்பாட்டின் மூலம் அதன் dB-யை கணக்கிடலாம். இதில் Po-ஐ ஒரு வாட்டாக (1 Watt) கொண்டால் P-ஐ டெசிபெலில் dBW என்றும்  Po-ஐ ஒரு மில்லிவாட்டாக (1 milliWatt) கொண்டால் P-ஐ டெசிபெலில் dBm என்று குறிபிடுவது வழக்கம்.

## டெசிபெலில் இருந்து எண்ணிற்கு மாற்றும் கணக்கீடு

டெசிபெல் என்பது ஒரு அலகு என்றாலும் அது ஒரு எண் மட்டுமே. இது ஒரு விகிதம் என்பதால் அலகுகள் சமன் செய்து முடிவில் எண்ணாக மட்டுமே இருக்கும். பின்வரும் ஒரு சிறிய கணக்கீடு மூலம் விளக்கலாம்.

3+0.7=3.7&nbsp;dB = 1.995262X1.174898=2.344299 இது ஒரு திறனின் விகிதம் (power ratio).

3/10=0.3

10 0.3=1.995262

இது போன்றே

0.7-ஐ கணகிட்டால் 1.174898 கிடைக்கும்.

1.412538X1.083927=1.531088 என்பது ஒரு மின்னழுத்த விகிதம் (voltage ratio).

இந்த கணக்கீட்டையும் மேற்கண்டவாறு செய்யலாம்.

## டெசிபெலில் மாற்ற உதவும் பட்டியல்

## மேற்கோள்


## வெளி இணைப்புகள்
*  http://purchon.com/physics/?page_id=48 
* http://www.rapidtables.com/convert/power/dBm_to_Watt.htm
* http://www.ittc.ku.edu/~jstiles/622/handouts/dB.pdf

பகுப்பு:மின்காந்தவியல்
பகுப்பு:ஒலியியல்
எதிரொலியற்ற அறை

**எதிரொலியற்ற அறை** (*Anechoic chamber*) என்பது மின் உணர்கொம்புகளின் (antenna) பண்புகளையும் பற்றி அறிவதற்குப் பயன்படுத்தப்படும் ஒரு ஆராய்ச்சி கூடம் ஆகும். இந்த அறை மின்காந்த அலைகளை எதிரொலிக்காவண்ணம் வடிவமைக்கப்படுகிறது. மின் உணர்கொம்புகளைச் சோதனைக்கு உட்படுத்தும்பொழுது வேறு எந்த மின்காந்த அலைகளும் இடையுறாவண்ணமும், மின்காந்த அலைகள் எதிரொலிக்காவண்ணமும் சோதனைச்சாலை இருக்க வேண்டும். இதற்காக இவ்வறையில் மின்காந்த அலைகளை உட்கவரும் பொருள்கள் கொண்டு பிரமிட் போன்ற வடிவமைப்பு சுற்றுப்புற சுவர்களில் ஒட்டப்பட்டுள்ளன. இதன் காரணமாக மின்காந்த அலைகள் எதிரொலிப்பு குறைகின்றது. இந்த மின்காந்த அலைகளை உட்கவரும் பொருள்கள் பிரமிட் வடிவம் மட்டுமன்றி கூம்பு வடிவத்திலும் வடிவமைக்கப்பட்டிருக்கும். இந்த அறை சுமார் சில மீட்டர்கள் முதல் பத்து அல்லது இருபது மீட்டர் வரை அளவு கொண்டவையாக இருக்கும். இந்த அறை மின் உணர்கொம்புகளின் பண்புகள் மற்றும் ரேடார் குறுக்கு தோற்றம் (RCS) பற்றி அறிவதற்கு உதவுகிறது.

## மேற்கோள்கள்

பகுப்பு:அறைகள்
பகுப்பு:மின்காந்தவியல்
பகுப்பு:ஒலியியல்